open-index/open-wikipedia-markdown huggingface dataset:
Good Girl Gone Bad Live

**Good Girl Gone Bad Live** הוא אלבום ה-DVD הראשון של הזמרת ריהאנה אשר מתעד את הופעתה של הזמרת במנצ'סטר במסגרת סיבוב ההופעות שלה "Good Girl Gone Bad Tour". ה-DVD יצא ב-9 ביוני 2008 על ידי דאף ג'אם וצולם ב-6 בדצמבר 2007.

בנוסף להופעה עצמה ה-DVD מכיל גם קטעים מאחורי הקלעים המראים את ההכנות של סיבוב ההופעות. ה-DVD היה מועמד לפרס גראמי בקטגוריית "הסרט המוזיקלי הארוך הטוב ביותר".

## ביקורת והצלחה
דעות המבקרים על המופע היו חלוקות. הם שיבחו את המופע, את השירים ואת הרקדנים, אם כי היו גם ביקורות שליליות כלפי דברים טכניים כמו זוויות הצילום. ה-DVD הגיע לעשרייה הפותחת ב-9 מדינות, בהן ארצות הברית, שם הגיע למקום ה-6 ואף הגיע למעמד זהב עם מכירות של 50 אלף עותקים.

בשווייץ ובאוסטרליה הגיע למקום הראשון, ובאוסטרליה אף הגיע למעמד פלטינה עם מכירות של 15 אלף עותקים.

## רקע והוצאה
לאחר יציאת אלבומה השלישי Good Girl Gone Bad, יצאה ריהאנה לסיבוב ההופעות "Good Girl Gone Bad Tour" על מנת לקדם את האלבום. זהו היה סיבוב ההופעות הבין לאומי הראשון שלה לאחר שסיבוב ההופעות הקודם שלה היה בתחומי צפון אמריקה בלבד. ב-6 בדצמבר 2007 קיימה ריהאנה הופעה במנצ'סטר שבאנגליה. אותה הופעה צולמה באופן מקצועי ויצאה במסגרת ה-DVD.

ב-9 ביוני 2008 יצא ה-DVD באופן רשמי. במספר מהמדינות בעולם הוא פורסם בתאריכים מאוחרים יותר, כמו למשל בבריטניה ובגרמניה. בחלק מהמדינות הוא יצא גם בפורמט של הורדה דיגיטלית.

## מיקומי שיא
כל מצעדי האלבומים שלהלן, הם מצעדי אלבומי וידאו בלבד.

## נתוני מכירות

## קישורים חיצוניים

* האלבום, על פי אייטונס

## הערות שוליים

קטגוריה:אלבומי וידאו מ-2008
קטגוריה:אלבומי ריהאנה
קטגוריה:אלבומי וידאו באנגלית
קטגוריה:אלבומי חברת דאף ג'אם
Mechanical Bull

**Mechanical Bull** הוא אלבום האולפן השישי של להקת הרוק האמריקאית, קינגס אוף ליאון. האלבום יצא לאור ב-20 בספטמבר 2013 באירלנד, גרמניה, שוודיה ואוסטרליה, ב-23 בספטמבר בממלכה המאוחדת וב-24 בספטמבר בצפון אמריקה. בשלהי 2013, היה מועמד האלבום בטקס פרסי גראמי ה-48 בקטגוריית "אלבום הרוק הטוב ביותר". רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. האלבום הגיע למקום השני במצעד הבילבורד 200 האמריקאי, לאחר שמכר כ-110,000 עותקים בשבוע הראשון לצאתו. נכון לאוגוסט 2016, האלבום נמכר בכ-347,000 עותקים בארצות הברית לבדה. בממלכה המאוחדת האלבום הגיע למקום הראשון במצעד האלבומים הרשמי, לאחר שנמכר בכ-71,000 עותקים בשבוע הראשון לצאתו. נכון לאוקטובר 2016, האלבום נמכר בכ-323,240 עותקים בממלכה המאוחדת לבדה.

הלהקה הופיעה עם סינגלים מהאלבום בתוכניות בוקר טוב אמריקה, Jimmy Kimmel Live!, Late Night with Jimmy Fallon עם ג'ימי פאלון וסאטרדיי נייט לייב.

## רשימת רצועות
  

## מיקומי שיא

## קישורים חיצוניים

קטגוריה:קינגס אוף ליאון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
Walls (אלבום של קינגס אוף ליאון)

**Walls** הוא אלבום האולפן השביעי של להקת הרוק האמריקאית קינגס אוף ליאון. האלבום יצא לאור ב-14 באוקטובר 2016. שם האלבום מעוצב באותיות רישיות "WALLS", וזאת מאחר שהוא בעצם מהווה ראשי תיבות של המילים "We Are Like Love Songs". חברי הלהקה הודיעו על צאת האלבום בתום הופעה שערכו בנאשוויל, בראש השנה האזרחית של 2016. הלהקה הופיעה לראשונה עם שיר מהאלבום (Waste a Moment) בפסטיבל לולהפלוזה בברלין, ב-10 בספטמבר 2016. רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. האלבום הגיע למקום הראשון במצעד הבילבורד 200 לאחר שנרכש בכ-77,000 עותקים בשבוע הראשון לצאתו - זהו האלבום הראשון של הלהקה שהצליח להגיע למקום הראשון במצעד זה. כמו כן, האלבום הגיע למקומות הראשונים במצעדים באירלנד, הממלכה המאוחדת וניו זילנד.

## רשימת רצועות

## מיקומי שיא

## קישורים חיצוניים

קטגוריה:קינגס אוף ליאון
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת RCA רקורדס
Because of the Times

**Because of the Times** הוא אלבום האולפן השלישי של להקת הרוק האמריקאית קינגס אוף ליאון. האלבום יצא לאור ב-2 באפריל 2007 בממלכה המאוחדת וביום שלאחר מכן בארצות הברית. רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. האלבום הגיע למקום השישי במצעד האלבומים השנתי של מגזין NME ולמקום ה-31 במצעד של מגזין רולינג סטון.

## רשימת רצועות
  

## מיקומי שיא

## נתוני מכירות

## קישורים חיצוניים

קטגוריה:קינגס אוף ליאון
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת RCA רקורדס
Aha Shake Heartbreak

**Aha Shake Heartbreak** הוא אלבום האולפן השני של להקת הרוק האמריקאית קינגס אוף ליאון. האלבום יצא לאור בממלכה המאוחדת ב-1 בנובמבר 2004 ובארצות הברית ב-22 בפברואר 2005. זהו האלבום היחידי של הלהקה שיש עליו תווית אזהרת גיל וזאת בשל השפה הקשה בשירים "Taper Jean Girl", "Rememo", "Soft" ו-"Four Kicks". עטיפת האלבום מזכירה את עטיפת האלבום A Night At The Opera של להקת קווין; עטיפת האלבום בבריטניה ובאירלנד היא בעלת רקע שחור. שם האלבום נגזר משורה בשיר "Taper Jean Girl". רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. באוסטרליה האלבום הצליח במיוחד, והוא הופיע במצעד 50 הגדולים גם בשבועות שלאחר צאתו וגם בשנית בשנת 2008. האלבום נמכר בכ-910,000 עותקים ברחבי העולם, והוא נכלל במקום ה-39 במצעד 100 האלבומים של העשור שערך המגזין רולינג סטון.

## רשימת השמעה

## מיקומי שיא

## נתוני מכירות

## קישורים חיצוניים

קטגוריה:קינגס אוף ליאון
קטגוריה:אלבומים באנגלית
קטגוריה:אלבומי חברת RCA רקורדס
רחוב עומר אל-מוח'תאר

ממוזער|שמאל|בניין הספרייה המרכזית של עזה, ברחוב עומר אל-מוח'תאר
**רחוב עומר אל-מוח'תאר** (בערבית: **شارع عمر المختار**; תעתיק מדויק: **שארע עמר אלמח'תאר**) הוא רחובה הראשי של העיר עזה. הוא מתחיל בכיכר פלסטין ומסתיים בנמל עזה שבשכונת רימאל. הוא מפריד בין רובע א-דרג' של העיר העתיקה של עזה לשכונת זייתון. רצועת המלונות של עזה היא חלק מרחוב זה, כמו גם מרבית מבני הממשל, הציבור והמסחר החשובים.

הרחוב נבנה במהלך מלחמת העולם הראשונה, בידי המושל האזורי מטעם האימפריה העות'מאנית ג'מאל פאשה, ונקרא במקור בשמו. לאחר תבוסת הטורקים לבריטניה, בשנת 1917, שינתה מועצת העיר בראשות פהמי אל-חוסיני (فهمي الحسيني) את שם הרחוב לשמו הנוכחי, המנציח את מנהיג המרד הלובי עומר אל-מוח'תאר.

במהלך מלחמת העולם הראשונה ניזוקה עזה מאוד, אך רק בשנת 1937 הפנו שלטונות המנדט הבריטי לארץ ישראל מאמץ לשיקומה. את תוכנית השיקום תכנן הנרי קנדל. תוכנית בינוי העיר כללה את הפיכת רחוב עומר אל-מוח'תאר לרחוב ראשי.

ברחוב שכנה מפקדת אוגדת עזה עד להסכם קהיר והעברת השליטה בעיר לידי הרשות הפלסטינית.

במהלך הלחימה במלחמת חרבות ברזל נהרסו חלקים נרחבים מהרחוב.

## קישורים חיצוניים

## הערות שוליים

עומר אל-מוח'תאר
קטגוריה:א-רימאל
דריה אולו

**דריה אולו** (בטורקית: **Derya Uluğ**; נולדה ב-21 בפברואר 1986) היא זמרת-יוצרת טורקייה. זכתה להצלחה בינלאומית לאחר הוצאת סינגל הבכורה שלה "Okyanus". הקליפ שיצא עבור השיר צבר למעלה מ-155 מיליון צפיות ביוטיוב, ובכך הפך לאחד מהקליפים הטורקיים הנצפים בהיסטוריה.

בשנת 2017, הוציאה את השיר "Canavar", שזכה לגרסאות כיסוי רבות של אמנים כמו אליינה טילקי.

## ביוגרפיה
דריה אולו נולדה ב-21 בפברואר 1986, באיזמיר שבטורקיה, ובשנת 2016, החלה את הקריירה המוזיקלית שלה.

## קריירה
את סינגל הבכורה שלה "Okyanus", הוציאה דריה בשנת 2016. השיר זכה במהרה להצלחה רבה, ובפחות משנה צבר למעלה מ-155 מיליון צפיות. נכון לינואר 2020, נחשב הקליפ לאחד מן הקליפים הטורקיים הנצפים ביותר בכל הזמנים. לאחר מכן, בשנת 2017 הוציאה את "Canavar", שהצליח לשחזר את הצלחת הסינגל הקודם. בשנה אחת הצליח הקליפ של השיר לצבור 105 מיליון צפיות. השיר זכה לגרסאות כיסוי רבות ולרמיקסים רבים שנעשו עבורו. באותה השנה הוציאה את "Nabız 180", שזכה להצלחה, ואת "Sen Maşallah".

בשנת 2018, הוציאה את "Ne Münasebet", ואת "Kafalar Karışık" ביחד עם אג'ה סצ'קין שזכו להצלחה. בין היתר, הוציאה את השיר "Ayrılığın Yükü Ağır". בספטמבר 2018, הוציאה ביחד עם אמרה קאראדומן את הלהיט הטורקי "Sürgün Aşkımız", שצבר למעלה מ-70 מיליון צפיות. באותה השנה הקליטה מחדש את השיר "Ayrılığın Yükü Ağır" של יילדיז טילבה, אשר נכלל באלבום המחווה, *[[Yıldız Tilbe'nin Yıldızlı Şarkıları, Vol. 1]]*. בשנת 2019, הוציאה את הלהיט "Ah Zaman", אשר הצליח להגיע למקום השני בטורקיה טופ 20 והפך לאחד משיריה המצליחים ביותר.

שירה "Kanunlar Gibi" משנת 2021 זכה להצלחה רבה. הוא שהה במקום הראשון במשך אחד-עשר שבועות רצופים בטורקיה טופ 20 והיה לאחד מהשירים הבודדים בהיסטוריית המצעד שהצליחו לעשות זאת. הסינגל העוקב, "Bizim Çocuklar" זכה להצלחה מתונה. גרסה אקוסטית ל-"Kanunlar Gibi" יצאה ביולי 2021. אולו הקליטה את השיר "Sana Çıkıyor Yollar" בתור שיר הנושא הרשמי של סדרת הדרמה "משחק הגורל".

בשנת 2022 השתתפה באלבום המחווה *Saygı Albümü: Bergen* במסגרתו הקליטה את "Canım Dediklerim". לאחר מכן, יצא הלהיט "Hadi Çal" שהצליח במשך שנים-עשר שבועות לא רצופים לשהות במקום השני במצעד הטורקי. "" שיצא אחריהם, צבר למעלה מ-100 מיליון צפיות ביוטיוב. רמיקס רשמי ל-"Yansıma" ביחד עם אסיל גוק פורסם בפברואר 2024.

אולו לקחה חלק בהפקה "שחרזדה: סיפור חייה" והקליטה את "Yabani". כמו כן, הוציאה את אלבום הבכורה שלה, *Nefes*.

## דיסקוגרפיה
### אלבומי אולפן
* 2023: *Nefes*

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:פזמונאיות טורקיות
קטגוריה:מלחינות טורקיות
קטגוריה:טורקיות שנולדו ב-1986
Tom & Jerry: The Movie

**Tom & Jerry: The Movie** (ביפנית: **トム＆ジェリー ザ ムービー**, בעברית: **טום וג'רי: הסרט**) הוא משחק וידאו שמבוסס על הסרט "טום וג'רי: הסרט" שהופץ לראשונה בשנת 1992. המשחק פותח ופורסם על ידי "סגה" בשנת 1992 עבור מערכת Sega Master System. שנה לאחר מכן, בשנת 1993, המשחק פורסם בסגה גיים גיר עם שלבים שונים. למרות שלמשחק ולסרט יש אותו שם, למשחק אין שום קשר לסרט.

## עלילת המשחק
בגרסת "Sega Master System", טום החתול רודף אחרי ג'רי העכבר במרדף גדול והרפתקני בתוך הבית, מחוץ לבית, בארץ ושוב בתוך הבית. בסוף המשחק טום תופס את ג'רי לכמה רגעים.

בגרסת "סגה גיים גיר", טום רודף אחרי ג'רי בשביל לחפש אוצר נסתר. טום וג'רי הולכים מהבית לאי שבו קבור האוצר.

## אופן המשחק
השחקן יכול לשלוט בדמותו של טום בלבד. במשחק השחקן צריך לרדוף אחרי ג'רי דרך שלבים שונים. ג'רי מעכב את ההתקדמות של טום על ידי הנחת מלכודות נפץ. טום יכול לטפס, לקפוץ ולזנק. ג'רי יכול להיתפס רק בסוף המשחק על ידי פתרון חידה, אבל אפשר לתפוס אותו מוקדם יותר ברמה גבוהה יותר. ברגע שטום תופס את ג'רי, ג'רי מצליח לברוח וממשיכים לשלב הבא.

## ראו גם
* טום וג'רי
* טום וג'רי: הסרט

## קישורים חיצוניים
* Tom & Jerry: The Movie, באתר MobyGames

קטגוריה:משחקי וידאו משנת 1992
קטגוריה:משחקי וידאו משנת 1993
קטגוריה:משחקי פלטפורמות ממוחשבים
קטגוריה:טום וג'רי
Yalnız Çiçek

"**Yalnız Çiçek**" (באנגלית: "**A Lonely Flower**"; בעברית: "**פֶּרַח בּוֹדֵד**") הוא שיר שהוקלט על ידי הזמרת-יוצרת הטורקייה אליינה טילקי, בהשתתפות הדי ג'יי הטורקי אמרה קאראדומן. הוא יצא לאור ב-5 ביוני 2018, בהוצאת חברת התקליטים אוזדמיר מיוזיק כסינגל מתוך אלבום הלהיטים,  (2018).

השיר הגיע למקום הראשון בטורקיה טופ 20 והראשון בטורקיה טופ 40.

## רקע וכתיבה
השיר הולחן ונכתב במקור על ידי יילדיז טילבה וטריק סזר והופק בגרסה המחודשת על ידי אמרה קאראדומן. "Yalnız Çiçek" מאופיין בסוגת הפופ הטורקי המאפיינת שירים נוספים שהוציאה טילקי במהלך הקריירה המוזיקלית שלה. בשיר "Dipsiz Kuyum", אותו הוציאו טילקי וקאראדומן לאחר מכן, ישנו אזכור ל-"Yalnız Çiçek".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

## וידאו קליפ
הווידאו קליפ הנלווה של "Yalnız Çiçek" הועלה לערוץ היוטיוב של netd müzik ב-5 ביוני 2018. הקליפ בוים על ידי אליינה טילקי. בתחילתו, ניתן לראות את טילקי מתהלכת על רכס הרים. בהמשך, שלושה אנשים המחופשים לליצנים חוטפים אותה ולוקחים אותה אל הטירה שלהם.

נכון לאוגוסט 2023 עומד מונה הצפיות של הקליפ על למעלה מ-265 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-2018
קטגוריה:שירי אליינה טילקי
קטגוריה:שירי אמרה קאראדומן
קטגוריה:שירים בטורקית
קטגוריה:שירים שהופקו על ידי אמרה קאראדומן
קטגוריה:שירי אהבה
קטגוריה:שירים על פרחים
פבלו קאסדו

**פבלו קאסדו בלאנקו** (בספרדית: **Pablo Casado Blanco**; נולד ב-1 בפברואר 1981) הוא פוליטיקאי ספרדי, אשר כיהן כנשיא המפלגה העממית, יו"ר האופוזיציה וחבר קונגרס הנציגים.

## קריירה פוליטית
קאסדו התפקד למפלגה העממית בשנת 2003. בין 2009 ל-2012 הוא ניהל את הלשכה של ראש ממשלת ספרד לשעבר, חוסה מריה אסנאר. במהלך אותה תקופה, הוא הקים ביחד איתו ועם עוד מנהיגים אחרים את הארגון יוזמת ידידי ישראל.

בשנת 2011 נכלל קאסדו ברשימת המפלגה העממית אל קונגרס הנציגים מטעם מחוז הבחירה אבילה. מפלגתו זכתה באותו מחוז, ומאז הוא נבחר שלוש פעמים נוספות (2015 ,2016 ו-2019).

### נשיא המפלגה העממית

במאי 2018, הצעת אי אמון שהוגשה על ידי המפלגה הסוציאליסטית עברה ברוב קולות בקונגרס, מה שהביא להחלפתו של ראש ממשלת ספרד, מריאנו ראחוי מהמפלגה העממית השולטת, בפדרו סנצ'ס מהמפלגה הסוציאליסטית. בתגובה, החליט ראחוי להתפטר מתפקידו בתור נשיא המפלגה העממית. בבחירות פנימיות לראשות המפלגה, זכה קאסדו ב-57.2% מהקולות, והפך לנשיא מפלגתו.

בתחילת 2022 החל משבר פנימי במפלגה על רקע האשמותיה של איסבל דיאס איוסו, נשיאת הקהילה האוטונומית של מדריד, כי הנהגת המפלגה פועלת כנגדה. ב-23 בפברואר, לאחר לחצים מטעם רבים מחברי המפלגה, קאסדו הודיע שיתפטר מתפקידו לאחר בחירת מנהיג חדש. בתחילת אפריל באותה שנה נערך קונגרס של המפלגה בו נבחר להחליפו אלברטו נונייס פייחו, שהיה נשיא הקהילה האוטונומית של גליסיה.

## קישורים חיצוניים

## הערות שוליים

קטגוריה:חברי קונגרס הנציגים של ספרד
קטגוריה:ספרדים שנולדו ב-1981
הדורה (מפלצת)

**הדורה** (ביפנית: **ヘドラ**; באנגלית: **Hedorah**) הוא דמות בדיונית של מפלצת-ענק המופיעה בסדרת סרטי גודזילה של חברת סרטי טוהו. הדמות הופיעה לראשונה במהלך 24 ליולי, 1971, בסרט **[[גודזילה נגד הדורה]]**, מבית היוצר של טוהו, ונוצרה על ידי יושימיצו באנו.

## עיצוב
מראהו של הדורה כשל נוזל שחור-ירוק עם עיניים גדולות וכתומות. הוא מסוגל לעוף, אף על פי שאין לו כנפיים, בדומה לגייגן.

## כוחות ויכולות
הדורה מסוגל לבלוע ערמות של פסולת. בנוסף, הדורה גם מסוגל לזהם סביבות, להמיס בשר וגם לפרוק כמות עצומה של קרינה רדיואקטיבית.

## סרטים בהם הופיע
### [[גודזילה נגד הדורה]]
צורת-חיים חוצנית מיקרוסקופית שמזינה את עצמה מהפסולת של כדור הארץ וגדלה למפלצת-ענק ימית רעילה, המפריחה חומצה. אחרי שהיא טורפת מכלית דלק ותוקפת את ד"ר טורו יאנו ובנו הצעיר קן יאנו, המפלצת מתגלה כ״הדורה״. לקן יש חזיונות על גודזילה שנלחם למען האנושות נגד הדורה.

הדורה משנה צורה לצורה אמפיבית, המאפשרת לו לנוע אל הקרקע כדי לאכול פסולת נוספת. הדורה מתמודד נגד גודזילה, הדורה מנוטרל בקלות על ידי גודזילה ונסוג אל הים. עם זאת במהלך הקרב, כמה חתיכות של הגוף של הדורה מוטלות בקרבת המקום, אשר זוחלים בחזרה אל הים כדי לגדול מחדש ולאפשר ליצור גרסה יותר חזקה של הדורה. הוא חוזר זמן קצר לאחר מכן, וכעת הוא מסוגל לעבור דרך כל דבר בדומה לנוזל, דבר שמעיד על כך שהדורה מתחיל להתפתח קדימה אבולוציונית.

אלפי אנשים מתים מהזיהום של הדורה, ואפילו גודזילה מוצף בפליטות הרעילות של הדורה. מסיבה נערכת על הר פוג׳י כדי לחגוג יום אחד אחרון של החיים לפני שהמין האנושי מושמד על ידי הדורה. אך קן יאנו, יוקיו קוצ'י, מיקי פוג'יאמה, ומפלגתם של האחרים מבינים שגודזילה והדורה הגיעו להר פוג'י כדי להילחם אחד נגד השני בפעם האחרונה.

ד"ר טורו יאנו ואשתו טושי יאנו החליטו כי ייבוש הגוף של הדורה עשוי להרוג אותו, אף על פי שהוא מוגדר כ״בלתי-מנוצח״. יחידת ה-JSDF בונה במהירות שתי אלקטרודות ענקיות למטרה זו, אך כוחן מנותק על ידי הקרב האלים של גודזילה והדורה. גודזילה מטעין את האלקטרודות עם קרני החום האטומיות שלו, והן מייבשות לחלוטין את הגוף החיצוני של הדורה. הדורה משיל את הגוף החיצוני שלו ומנסה להימלט, אבל גודזילה דוחף את עצמו עם הקרן האטומית כדי לרדוף אחריו. גודזילה גורר את הדורה בחזרה אל האלקטרודות וממשיך להתייבש עד שהדורה מת. גודזילה קורע את גופו המיובש של הדורה ומייבש את החלקים, עד ששום דבר לא נשאר חוץ אבק.

גודזילה חוזר אל הים, אך לא לפני שהוא נועץ מבט מאיים על האנשים שנותרו בחיים, שהזיהום שלהם הוליד את הדורה. קן יאנו נפרד לשלום מגודזילה.

### [[גודזילה: המלחמות הסופיות]]
הדורה מנסה להשמיד את העולם משום שנשלט על ידי האקסיליאנים, אך מושמד בעצמו על ידי גודזילה ואבירה במפרץ טוקיו.

קטגוריה:גודזילה: דמויות
ציוויליזציית נורטה צ'יקו

**ציוויליזציית נורטה צ'יקו** (באנגלית: "**Norte Chico civilization**") הייתה חברה מורכבת שהתקיימה באזור "נורטה צ'יקו" שברצועת החוף הצפונית של פרו בתקופה הפרה-קולומביאנית, וכללה עד 30 מרכזי אוכלוסייה. הציוויליזציה שגשגה בין האלף ה-4 לפני הספירה עד האלף ה-2 לפני הספירה, כאשר העיר הראשונה של ציוויליזציית נורטה צ'יקו מתוארכת לסביבות 3500 לפנה"ס, בהואריצ'אנגה אשר באזור פורטלזה. מרבית היישובים של ציוויליזציית נורטה צ'יקו נבנו משנת 3100 לפנה"ס ואילך עד סביבות שנת 1800 לפנה"ס. ציוויליזציית נורטה צ'יקו נחשבת כיום לציוויליזציה הידועה הקדומה ביותר באמריקה, ואחת הציוויליזציות בעלות הממשל מהמוקדמות בעולם כולו, במקביל לציוויליזציות שצמחו באלף ה-3 לפנה"ס. 

ציוויליזציית נורטה צ'יקו השתרעה לאורך שלושה נהרות - הפורטלזה, הפטיוולקה והסופה. העמק בו נמצאים הנהרות הללו מכילים אתרים ארכאולוגים רבים, שהותירה אחריהם ציוויליזציית נורטה צ'יקו. ציוויליזציית נורטה צ'יקו התפתחה אלף שנים לאחר שומר במסופוטמיה, התפתחה באותה הזמן בערך כמו הציוויליזציה של מצרים העתיקה, וקדמה בכמעט אלפיים שנה לאולמקים במרכז אמריקה.

קיפו, צורת כתב המבוססת על קשרים ששימשה את בני האינקה וממלכות שקדמו להם להעברת מסרים בסימנים, התגלו בחפירות בקאראל, מה שמעיד כי מערכת כתב כנראה הייתה בשימוש ציוויליזציית נורטה צ'יקו.

קיומם של יישובים קדומים באזורים הללו ידוע לארכאולוגים מאז שנות ה-40 של המאה ה-20. עבודה מוקדמת יותר בוצעה באתר Aspero סמוך לים, בשנת 1905 ומאוחר יותר בקאראל, באזור שנמצא יותר רחוק מהים. בשנות ה-1990 המאוחרות ארכאולוגים פראונים, בהובלת Ruth Shady סיפקו את התעוד המפורט הראשון של הציוויליזציה הזו בעבודה שבוצעה ב- Caral. בשנת 2001 התפרסם מאמר בירחון סאיינס שסקר את המחקרים בקאראל. בשנת 2004 התפרסם מאמר בנייצ'ר שתיאר מחקרי-שדה ותארוך פחמן  באזורים רחבים יותר. 

## גלריה

Aspero.jpg|הדמיה של האופן בו נראתה אחת מהפירמידות של אספרו
Caral-Supe_in_Peru.jpg|הריסות העיר העתיקה קאראל אשר נחשבת כיום לעיר העתיקה ביותר בחצי הכדור המערבי
Cidade Sagrada de Caral, Supe - Peru - panoramio (18).jpg|חומה עתיקה בקאראל


## קישורים חיצוניים

## הערות שוליים

קטגוריה:האלף ה-4 לפנה"ס
קטגוריה:האלף ה-3 לפנה"ס
הפלישה הנורמנית לאירלנד

**הפלישה הנורמנית לאירלנד** התרחשה באופן הדרגתי במהלך המאה ה-12 כאשר בסופה ממלכת אנגליה הנורמנית כבשה אזורים נרחבים מהאירים. באותה עת אירלנד הגאלית  הייתה מורכבת ממספר ממלכות, כאשר היה מלך ששלט על כל המלכים בממלכות השונות. הפלישה הנורמנית סימנה את ההתחלה של מעל ל-800 שנות מעורבות אנגלית ישירה (ובהמשך בריטית) באירלנד.

במאי 1169 הגיעו שכירי חרב אנגלו-נורמניים לאירלנד, לבקשת המלך האירי המודח דרמוט מק'מורו (Dermot MacMurragh), אשר חתר להשיב את ממלכתו לשליטתו. התערבות צבאית זו זכתה לגיבויו של המלך הנרי השני מאנגליה והאפיפיור אדריאנוס הרביעי.

בקיץ 1170 הגיעו כוחות נורמנים נוספים בהנהגת ריצ'רד "סטרונגבו" מקלייר. במאי 1171 הצליחו כוחותיו של סטרונגבו להשתלט על דבלין ועל כל מחוז לנסטר, והחלו בפשיטות על ממלכות שכנות. באותו הקיץ המלך רואידרי או קונצ'ובאיר  הוביל התקפה נגד הנורמנים אשר כשלה. באוקטובר 1171 הגיע לאירלנד המלך הנרי השני עם כוחות צבא גדולים, כדי לבסס את השליטה הן על האנגלו-נורמנים והן על האירים. הנורמניים העבירו את הבעלות על האזורים הכבושים לידי הנרי השני. מלכים איריים רבים שיתפו פעולה עם הנרי השני, מתוך תקווה שהוא יבלום את ההתפשטות הנורמנית באירלנד. לאחר עזיבתו של הנרי ב-1172, נמשכה ההתפשטות הנורמנית ומתקפות הנגד האיריות.

באמנת וינדזור מ-1175  הוכר שהנרי השני ימלוך של השטח הכבוש, ורואידרי ימלוך על יתר האזורים של אירלנד. עם זאת, האנגלו-נורמנים המשיכו לפלוש למלכות האיריות, והאירים המשיכים לתקוף את האנגלו-נורמנים. ב-1177 החליט הנרי השני לאמץ מדיניות חדשה - הוא הכריז על בנו ג'ון כשליט של כל אירלנד, ואישר לנורמנים לכבוש עוד אדמות. השטח שנכבש הפך ל"אדנות אירלנד"  והפך לחלק מממלכתו. ההצלחה של הפלישה מיוחסת למספר גורמים, בהם העליונות הצבאית של הנורמנים, אשר נהגו לבנות טירות באזורים אותם הם כבשו, העובדה שהאירים לא היו מאוחדים נגד הפולשים, ובשל תמיכת הכנסייה הקתולית בהתערבותו של הנרי השני בסכסוך.

## קישורים חיצוניים
* 

## הערות שוליים

קטגוריה:אירלנד: היסטוריה צבאית
קטגוריה:אנגליה: היסטוריה צבאית
קטגוריה:המאה ה-12
קטגוריה:אירופה: פלישות
שושלת ג'וסון

**שושלת ג'וסון** (בקוריאנית: **조선**), או בשמה הרשמי **הממלכה הגדולה של ג'וסון** (**대조선국**, מילולית: "הארץ הקוריאנית הגדולה"), הייתה ממלכה קוריאנית שהתקיימה בחצי האי הקוריאני במשך כחמש מאות שנים – הממלכה עם תקופת השלטון הארוכה ביותר בהיסטוריה של קוריאה. הממלכה נוסדה במקור על ידי אִי סוֹנג-גְיֶה (이성계) שהכתיר עצמו למלך בשם טג'ו (Taejo) ביולי 1392, והגיעה לסיומה כאשר מלך קוריאה קוג'ונג (고종) הכריז על עצמו כקיסר בעקבות פלישה יפנית באוקטובר 1897. ממלכת ג'וסון הפכה לאימפריה הקוריאנית והתקיימה עד שסופחה בידי יפן ב-1910. 

תקופת השלטון של שושלת ג'וסון הותירה השפעה ניכרת על המורשת של קוריאה המודרנית – חלק ניכר מהתרבות הקוריאנית המודרנית, כולל הנימוסים, הנורמות, והעמדות החברתיות כלפי נושאים שונים (איסור נישואיי בני אותו שם משפחה בוטל רק לאחרונה – סעיף 809 של הקוד האזרחי הקוריאני), וכמו גם השפה הקוריאנית המודרנית והדיאלקטים שלה, נובעים כולם מהתרבות והמסורות של שושלת ג'וסון.

## שליטי שושלת ג'וסון

## קישורים חיצוניים

* 

קטגוריה:קוריאה: היסטוריה
כריך סאב

[280px|ממוזער|כריך הסאב באורך 6 אינץ' הנמכר ב[סאבוויי (רשת מסעדות)|סאבוויי]]
**כריך סאב** (באנגלית: **Submarine sandwich** או בקיצור: **Sub**), אשר נקרא גם **כריך איטלקי**, הוא סוג של כריך המורכב מבגט טרי חתוך לאורך, אשר ממולא בנקניק, גבינה, ירקות, רטבים ותבלינים. הכריך הומצא בתחילת המאה ה-20 בקהילות המהגרים האיטלקיות בצפון-מזרח ארצות הברית.

באזורים שונים ברחבי ארצות הברית ישנם שמות שונים לכריך, ולעיתים גם וריאציות מקומיות שונות. הכריך הפך למאכל מקומי פופולרי במיוחד באמריקה הצפונית במהלך שנות ה-40 של המאה ה-20 בערים בוסטון (שם הוא נקרא "Hero"), בניו יורק (שם הוא נקרא "Grinder"), בפילדלפיה (שם הוא נקרא "Hoagie"), בלוס אנג'לס (שם הוא נקרא "Zep" או "Zepelin"), בקונטיקט (שם הוא נקרא "Wedgie") בפלורידה (שם הוא נקרא "כריך קובני"), בוויסקונסין (שם הוא נקרא "Garibaldi"), ובאילינוי (שם הוא נקרא "Italian beef sandwich").

רשתות מזון מהיר בינלאומיות רבות מתמחות בהכנת הכריך, בהן Firehouse Subs, קוויזנוס, Mr. Sub והרשת הגדולה ביותר מביניהן - סאבוויי. בארצות הברית ישנן מסעדות רבות המתמחות בהכנת הכריך.

## קישורים חיצוניים

סאב
קטגוריה:המטבח האמריקאי
מדיה מוסט

**מדיה מוסט** (ברוסית: **Медиа-Мост**) הוא שמה של חברת החזקות בתחום התקשורת שהייתה קיימת בשנים 1997—2001 והוקמה על ידי האוליגרך ולדימיר גוסינסקי.

בשיאה החברה החזיקה בבעלות על חברת הטלוויזיה NTV (ערוץ הטלוויזיה הפרטי הראשון ברוסיה) ונגזרותיה כמו חברת NTV Plus, תחנת הרדיו הד מוסקבה, על ערוץ הטלוויזיה THT, עיתונים ואתרי אינטרנט כמו אתר NEWSru.com.

החברה הוקמה על ידי ולדימיר גוסינסקי ב-28 בינואר 1997 מתוך קבוצת "מוסט". גוסינסקי היה מנכ"ל החברה וניהל את כל נכסי התקשורת ונחשב לאיל התקשורת של רוסיה.

במאי 2001 החברה נרכשה על ידי גזפרום מדיה והוטמעה בתוכה.

## אחזקות
בשיאה החברה החזיקה בבעלות על:
* חברת NTV Holding:
** חברת הטלוויזיה NTV — ערוץ טלוויזיה פדרלי שהחל לשדר בשנת 1993.
** חברת ТНТ — רשת טלוויזיה שהחלה את שידוריה בשנת 1998.
** NTV Plus — חברת שידורי לוויין שהחלה לפעול משנת 1996 והורכבה תחילה מארבעה ערוצים: ערוץ קולנוע מקומי, ערוץ קולנוע זר, ערוץ מוזיקה וערוץ ספורט. בשנת 1998 עברה משיטת שידור אנלוגית לשידור דיגיטלי.
** הד מוסקבה — תחנת רדיו בעלת אופי חדשותי.
** RTVi — ערוץ חדשות בינלאומי שהושק בינואר 1997 ומותג תחילה בשם NTV-International, לפני שערוץ NTV נרכש על ידי גזפרום מדיה ושינה את שמו לשמו הנוכחי.
* בית ההוצאה לאור "7 ימים":
** הז'ורנל Itogi.
** המגזין "7 ימים".
** עיתון "היום" (נסגר ב-2001).
* "מומנט" — חברה משנת 1999 שנועדה לספק שירותי תקשורת ואינטרנט והורכבה משתי מחלקות. Имела два структурных подразделения:
** NTV Portal, שהייתה אחראית לאחזקת אתר האינטרנט ntv.ru (כיום זהו הדומיין newsru.com, שאין לו כל קשר לחברת NTV), ТНТ.ru, ntvplus.com, — ופרויקטים דומים.
** NTB-Internet — ספק שירותי אינטרנט שהתמקד באספקת שירותי אינטרנט באמצעות הלוויין.
* NTV-Design — אולפני עיצוב שהוקמו בשנת 1996 ונועדו לפתח ולספק גרפיקה ממוחשבת עבור ערוצי NTV, THT וחברת NTV Plus.
* NTV-Profit (זרוע הפקות הקולנוע והטלוויזיה שנוסדה ב-1995 ונוהלה על ידי המפיק איגור טולסטונוב.
* "קינומוסט" (КиноМост), אולפני קולנוע וטלוויזיה ששינו שמם מספר פעמים ופורקו בשנת 2001.
* NTV-Kino — חברת הפקות הקולנוע של ערוץ NTVץ נוסד ב-1997.
* ספורט FM — תחנת רדיו המתמקדת בשידורי ספורט ונרכשה בהמשך על ידי גזפרום מדיה.
* Most Video — חברה להפצת תוכן וידאו משנת 1997. בשנת 2000 החזיקה בבעלות על הסמל המסחרי של Varus Video, שהחזיקה ברישיון הפצה ברוסיה של תוכני הווידאו מטעם Warner Home Video. בשנים 2000—2004 הפיצה תכנים על גבי DVD. החברה פורקה באוגוסט 2005.

באפריל 2001 בעקבות פרשת NTV והסכסוך שפרץ בין גוסינסקי לשלטונות רוסיה, מוסט מדיה עברה לבעלות חברת גזפרום מדיה וכל נכסי התקשורת של גוסינסקי עברו לידי גזפרום., למעט ערוץ הטלוויזיה NTV-International (שבהמשך שינה את שמו — RTVI) ואתר האינטרנט ntv.ru (ששינה דומיין בהמשך, תחילה — NTVru.com, אחר כך — NEWSru.com). מוסט מדיה פורקה רשמית על ידי בית המשפט לערעורים במוסקבה, במאי 2001.

במאי 2003 חברת גאמה-פילם רכשה את הזכויות על סדרות הטלוויזיה והתוכניות שמוסט מדיה הפיקה ושידרה בערוצי הטלוויזיה שלה, לרבות סדרות כמו "סוכן הביטחון הלאומי", "פטרבורג העבריינית", "אדוני המפקד", "רחובות הפנסים השבורים" ועוד. הסדרות נמכרו לערוצי הטלוויזיה הממשלתיים כדוגמת הערוץ הראשון ברוסיה, רוסיה-1 ו-ערוץ СТС..

## קישורים חיצוניים
*  

## הערות שוליים

קטגוריה:חברות טלוויזיה רוסיות
Dipsiz Kuyum

"**Dipsiz Kuyum**" (באנגלית: "**My Bottomless Pit**"; ובעברית: "**הַבּוֹר לְלֹא תַּחְתִּית שֶׁלִּי**") הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי. הוא יצא לאור ב-3 בספטמבר 2018, בהוצאת דואן מיוזיק קומפני כסינגל המוביל מתוך האלבום,  (2018).

הקליפ שיצא עבור השיר הפך לאחד מ-20 הקליפים הטורקיים הנצפים ביותר בכל הזמנים.

## רקע וכתיבה
השיר נכתב על ידי אמרה קאראדומן, אנונים ומבלנה והופק על ידי קאראדומן גם כן. "Dipsiz Kuyum" המאופיין בסוגת הפופ הטורקי. שיתוף פעולה זה הוא השלישי בין קאראדומן לטילקי, כשהקודמים לכך הם; "Cevapsız Çınlama" משנת 2016, ו-"Yalnız Çiçek" משנת 2016. השניים הוציאו יחד גם את "Sevmek Yok".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.

## וידאו קליפ
הווידאו קליפ הנלווה של "Dipsiz Kuyum" הועלה לערוץ היוטיוב של netd müzik ב-3 בספטמבר 2018. בתחילתו, ניתן לראות באר מים ובתוכה כדור דיסקו מהבהב בצבעים שונים. בהמשך לכך, ניתן לראות את טילקי כשהיא עוטה מסכה. כמו כן, בקליפ יש אזכור לשיר "Yalnız Çiçek" שיצא מספר חודשים קודם לכן.

נכון לאוגוסט 2023 עומד מונה הצפיות של הקליפ על למעלה מ-222 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אמרה קאראדומן
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אמרה קאראדומן
קטגוריה:שירים שהופקו על ידי אמרה קאראדומן
קטגוריה:שירים על כאב לב
קטגוריה:שירים על מזל
קטגוריה:סינגלים בהוצאת DMC
בלוז כנעני

"**בלוז כנעני**" הוא פזמון שכתב, הלחין וביצע אהוד בנאי. השיר יצא לאור בשנת 2004.

## רקע
השיר נכתב לזכרו של מאיר אריאל, שנפטר חמש שנים קודם לפרסום השיר. הוא נכלל באלבום "ענה לי" ובלט לצד השיר "היום".

את קולות הרקע בשיר מבצעת הזמרת קרן פורת-סנפיר, שמתמחה בשירה הודית קלאסית.

במצעד הפזמונים העברי השנתי של גלגלצ לשנת ה'תשס"ד (2004) דורג השיר במקום ה-21. במצעד של רשת ג' לשנה זו דורג השיר במקום ה-34, ובנוסף בנאי זכה בתחנה זו בתואר "זמר השנה".

באלבום ההופעה במה קהל ואהבה של ישי ריבו שיצא בשנת 2020, פורסם דואט של בנאי וריבו לשיר.

## תוכן השיר
השיר נכתב לזכרו של מאיר אריאל. על פי אהוד בנאי הייתה ביניהם היכרות קלה בלבד. הפרטים המתארים את הקשר בין אריאל ובנאי הם על פי האחרון פרי הדמיון: השניים לא למדו גמרא יחד, ומעולם לא ישבו יחד סביב שולחן השבת.

הבית הראשון מציג את ההווה הרועש, לעומת התקופה בה הנמען היה בין החיים. הדובר מציג את השינויים שחלו מאז לכתו. הבית השני חוזר על תחושה של מעבר מטוב לרע.

בשיר ישנם מספר רמזים למאיר אריאל: ראשית, שמו הפרטי מוזכר. בנוסף, מוזכרת בשיר המושבה פרדס חנה-כרכור שהייתה מקום מגוריו האחרון של אריאל, והוזכרה בשירו שדות גולדברג ("ילדתי שלי"). כמו כן אקליפטוס מוזכר בשלוש צורות שונות (אקליפטוס ברוח, אקליפטוס בודד ואקליפטוס ענק) שמתקשר לשירו "ארול". כן מוזכר בשמו שירו של אריאל "שיר כאב".

## מיקומי שיא

## קישורים חיצוניים

* יוחאי אורלן, יעקב אבינו שורק בלוז כנעני אתר מִילִימִילִים
* דוד פרץ, בלוז כנעני, באתר תרבות.il
* יוסי חרסונסקי, עיון ביקורת, באתר יוסמיוזיק

## הערות שוליים

קטגוריה:שירי אהוד בנאי
קטגוריה:שירים בעברית
קטגוריה:שירים שנכתבו על ידי אהוד בנאי
אריאל, מאיר
רעידת האדמה באילינוי (1968)

**רעידת האדמה באילינוי (1968)** הייתה רעידת האדמה הגדולה ביותר שתועדה במערב התיכון במדינת אילינוי. הרעידה התרחשה בתשיעי בנובמבר בשעה 11:02 ונמדדה בעוצמה של 5.4 בסולם ריכטר. לא היו הרוגים ברעידה, אך היא גרמה נזק משמעותי למבנים, כולל הפלת ארובות בשיקגו, העיר הגדולה ביותר באזור. רעידת האדמה הייתה אחת מרעידות האדמה המורגשות ביותר בהיסטוריה של ארצות הברית, והיא הורגשה ב-23 מדינות המשתרעות על שטח של 1,500,000 קילומטר רבוע.

האירוע הורגש על ידי מיליונים רבים ברחבי האזור.

## נזק
רעידת האדמה הורגשה ב־23 מדינות והשפיעה על אזור של כ-1,500,000 קילומטרים רבועים. הרעידות התפשטו מזרחה לפנסילבניה ולמערב וירג'יניה, דרומה למיסיסיפי ולאלבמה, צפונה לטורונטו, לאונטריו, לקנדה ומערבה לאוקלהומה. דיווחים בודדים על הרגשת הרעידה התקבלו בבוסטון, מובייל, אלבמה, פלורידה, בדרום אונטריו, ארקנסו, מינסוטה, טנסי, ג'ורג'יה, קנזס, אוהיו, מיסיסיפי, קנטקי, צפון קרוליינה, דרום קרוליינה, מיזורי, מערב וירג'יניה, אלבמה, נברסקה, איווה, אוקלהומה, דרום דקוטה, פנסילבניה, מישיגן וויסקונסין. האזורים שנפגעו בצורה הגדולה ביותר היו אוונסוויל, אינדיאנה, סנט לואיס ושיקגו. ילד איבד את הכרתו כתוצאה מנפילת פסולת מחוץ לביתו.

## קישורים חיצוניים

## הערות שוליים

קטגוריה:ארצות הברית: אסונות טבע
קטגוריה:רעידות אדמה ב-1968
רוסיה שלנו (תוכנית טלוויזיה)

**רוסיה שלנו** (ברוסית: **«Наша Russia»**) היא תוכנית טלוויזיה קומית רוסית בכיכובם של מיכאיל גלוסטיאן וסרגיי סבטלאקוב ובקריינותו של ולדימיר זאיצב, ששודרה לראשונה בערוץ THT בנובמבר 2006 ומאוחר יותר בשידורים חוזרים בערוץ THT4. התוכנית מורכבת מסדרה של מערכונים בידוריים וסאטיריים, המציגים את האנשים הטיפוסיים שחיים ברוסיה ומגחיך את אורח החיים בה.

הסדרה כוללת מערכונים הבנויים מפארודיות פרועות ומוגזמות של תושבי רוסיה מכל תחומי החיים המוכרים להם. הקריינות בין המערכונים מציגה את התוכנית כמעין מדריך, המיועד למי שאינו רוסי, המציג את תושבי המדינה והמעמדות השונים בה. התוכנית עוסקת בביקורת על נושאים שונים כמו גזענות, תרבות פופולרית, מנהל ציבורי, תעשיית הבידור, פוליטיקה ורבים אחרים, לרוב תוך שימוש בדמויות קבועות. לדמויות רבות בסדרה יש אמרות כנף וביטויים קבועים ורבים מהם הפכו לשגורים בסלנג הרוסי והפכו את הסדרה לתוכנית מיינסטרים בעלת מעמד של קאלט.

לסדרה יצאה תוכנית המשך בשם "בורודאץ'." גם היא בכיכובו של מיכאיל גלוסטיאן. בתוכנית ניכרת השפעה מהסרט "אמלי" של ז'אן פייר ז'נה, בנוסף משתמשת בפורמט שהוצג קודם לכן בסדרה הבריטית "הממלכה הקטנה". בהשראת הסדרה הופק סרט קולנוע באורך מלא בשם **"[[רוסיה שלנו: ביצי הגורל]]"**, שיצא לאקרנים ב-21 בינואר 2010.

## פרקי הסדרה

## ראו גם
*הישראלים (תוכנית טלוויזיה)
## קישורים חיצוניים
* 

קטגוריה:תוכניות טלוויזיה סאטיריות
קטגוריה:סדרות קומדיה רוסיות
קטגוריה:ערוץ THT: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:תוכניות טלוויזיה סאטיריות רוסיות
קטגוריה:תוכניות מערכונים בטלוויזיה
פרדראג איידוס

**פְּרֶדְרָאג אֶיידוּס** (בסרבית קירילית: **Предраг Ејдус**, בסרבית בכתב לטיני: **Predrag Ejdus**; 24 ביולי 1947, בלגרד, הרפובליקה הפדרלית הסוציאליסטית של יוגוסלביה – 28 בספטמבר 2018, בלגרד, סרביה) היה שחקן ממוצא יהודי אשר פעל ביוגוסלביה ובסרביה ושיחק ב-200 הצגות תיאטרון, 50 סרטי קולנוע ו-30 סדרות טלוויזיה.

## קורות חיים
פרדראג איידוס נולד בבלגרד לאב יהודי ולאם סרבית. מ-1962 ועד 1968 שיחק בלהקת תיאטרון חובבים. ב-1972 סיים את האקדמיה לאמנויות בבלגרד, הצטרף לתיאטרון הלאומי של יוגוסלביה בעיר ושיחק וביים בו עד 1993. ב-1993 עבר לתיאטרון הדרמה בבלגרד. ב-2001 החל ללמד משחק באקדמיה הפרטית למשחק על שם האחים קאריג', אשר שינתה בהמשך את שמה לאוניברסיטת אלפא , ובה כיהן כפרופסור מן המניין. בין השנים 1985–1989 כיהן כנשיא איגוד שחקני התיאטרון בסרביה. לאורך הקריירה שיחק ב-200 הצגות תיאטרון, 50 סרטי קולנוע ו-30 סדרות טלוויזיה, שעם הבולטות בהן נמנית "ריח הגשם בבלקנים", על פי ספרה של גורדנה קואיץ'. ב-2012 שיחק בסרט "רחוב הגאולה".

פרדראג איידוס נפטר בבלגרד ב-2018 ממחלת הסרטן והוא בן 71. היה נשוי, ואב לבן ובת. בתו, ואניה איידוס , היא שחקנית.

## קישורים חיצוניים

קטגוריה:יהדות בלגרד: אישים
קטגוריה:שחקני קולנוע וטלוויזיה יוגוסלבים
קטגוריה:שחקני תיאטרון יוגוסלבים
קטגוריה:שחקני קולנוע וטלוויזיה יהודים
קטגוריה:שחקני תיאטרון יהודים
קטגוריה:יהודים יוגוסלבים
קטגוריה:אמנים יהודים סרבים
קטגוריה:ילידי 1947
קטגוריה:נפטרים ב-2018
משפחת רובינסון השווייצרית (ספר)

**משפחת רובינסון השווייצרית** (בגרמנית שווייצרית: **Der Schweizerische Robinson**) הוא רומן מאת הסופר השווייצרי יוהאן דויד ויס שפורסם לראשונה בשנת 1812, אשר עוסק במשפחה שווייצרית, שנקלעה לאי בודד באיי הודו המזרחית בדרכם לפורט ג'קסון שבאוסטרליה.

## תקציר העלילה
עלילת הספר מתמקדת במשפחת רובינסון, הכוללת את ויליאם ואליזבת, ואת ארבעת ילדיהם - פריץ, ארנסט, ג'ק, ופרנץ. בתחילת הספר מחליט אב המשפחה להגר עם משפחתו לאוסטרליה. בהמשך מפליגה המשפחה באוניית נוסעים, שעושה דרכה לפורט ג'קסון שבאוסטרליה. האוניה נקלעת לסופה, וכל נוסעיה, מלבד משפחת רובינסון, מתפנים ממנה. ויליאם מתפלל שאלוהים יחוס עליהם.

האוניה שורדת ובני המשפחה מוצאים את עצמם בטווח ראייה של אי טרופי בודד בלב הים. במאמץ רב, הם בונים סירה מהאמבטיות שעל סיפון הספינה. אחרי שהם ממלאים את האמבטיות באוכל ובתחמושת וכל שאר חפצי הערך שהם מצליחים לשאת עימם, הם מתחילים לחתור לעבר האי. שני כלבים מהספינה, טורקו וג'ונו, שוחים לצדם לעבר האי. בהמשך מגלה המשפחה שבעלי החיים שהיו על סיפון האוניה (פרה, חמור, שתי עזים, שישה כבשים, איל, חזיר, תרנגולות, ברווזים, אווזים ויונים), וציוד נוסף הכולל אקדחים, כלי נגרות, ספרים והוראות הישרדות שרדו גם כן, והם מביאים אותם אל האי.

באי מקימה המשפחה מחנה מאולתר. ויליאם יודע שהם חייבים להתכונן לשהות על האי במשך זמן רב, ועל כן הוא מתחיל להתמקד בהישרדות. בהמשך ויליאם ובנו הבכור פריץ יוצאים יחד וחוקרים את האי.

עלילת הסיפור עוסקת במעל לעשור בו המשפחה נמצאת על האי. בסופו של דבר ספינה בריטית מוצאת את האי. הקפטן מקבל מהם את היומן שכתבו ושמכיל את סיפור חייהם על האי. כמה מבני המשפחה בוחרים להמשיך לחיות בשלווה על האי ב"שווייץ החדשה", בעוד שחלקם חוזר לאירופה עם הספינה הבריטית.
## השראה בספרות ובמדיה אמנותית אחרת
### קולנוע
הספר עבר אדפטציה קולנועית ב-1940, ב-1960 וב-1998 וכן עובד למספר סדרות טלוויזיה. ההפקה המושקעת והמוצלחת ביותר היא של אולפני וולט דיסני ב-1960 עם ג'ון מילס ודורותי מקגוויר בתפקידים הראשיים.
### ספרות
הסופר ז׳ול ורן כתב ספר המשך פרי מוחו לעלילה, בשם מולדת שנייה.
### מוזיקה
*המלחין האוסטרי יוזף וייגל כתב את הזינגשפיל Die Schweizerfamilie
המבוסס על הספר ושזכה בהצלחה ברחבי אירופה במאה ה-19

## נושאים מרכזיים
שמו של הספר מבוסס על ספרו של דניאל דפו, רובינזון קרוזו, וכמותו, גם הוא מציב את גיבוריו על אי בודד לאחר שספינתם נטרפה. כמו רובינזון קרוזו, גם בני המשפחה לא נכנעים ליאוש, ומצליחים לבנות חברה אנושית משגשגת בזעיר אנפין. הם עושים שימוש במשאבים שנמצאים באי, ושנתנו להם על פי אמונתם מידי האל. הם מבייתים את החיות ועוסקים בחקלאות, ובכך מהווים את "המודל האידיאלי" לחיים נכונים על פי השקפתו של הסופר. אולם בשונה מרובינזון קרוזו, הגיבורים ב'משפחת רובינסון השווייצרית' הם כל בני המשפחה ואף המשפחה עצמה, שמצליחה לשרוד באי ואף לשגשג בו בזכות ערכים כמו שיתוף פעולה, ונאמנות.

## ראו גם
* משפחת רובינסון השווייצרית (סדרת אנימציה)
* משפחת רובינסון השווייצרית (סרט, 1960)

## קישורים חיצוניים

* 

## הערות שוליים

קטגוריה:ספרי 1812
קטגוריה:ספרים שעובדו לסדרות טלוויזיה
קטגוריה:ספרי הרפתקאות ומסעות
קטגוריה:רובינזוניאדה
אגם קרוק (אנטארקטיקה)

**אגם קרוק** (באנגלית: **Krok Lake**) הוא אגם קרחוני בדרום מזרח גבעות וסטפולד, בארץ הנסיכה אליזבת שבאנטארקטיקה.

אורכו של האגם 6 קילומטרים.

האגם ארוך, צר ומתפתל בין הגבעות.

## היסטוריה
### גילוי האגם
האגם מופה חלקית על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936).

האגם ממופה בשלמותו על ידי משלחת המחקר האנטארקטית הלאומית של אוסטרליה, בהתבסס על תצלומי אוויר שצולמו בעונת המחקר 1958–1957.

### מקור השם
שמו של האגם (בנורווגית: "Krokvatnet" - האגם המתפתל) ניתן לו על ידי הקרטוגרפים הנורווגים שמיפו אותו, בשל צורתו המפותלת.

## קישורים חיצוניים

* אגם קרוק באתר הסקר הגאולוגי של ארצות הברית
* אגם קרוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור אגם קרוק

## הערות שוליים

קרוק
קרוק, אגם
The Complete Studio Albums (1983–2008)

**** הוא אלבום אוסף של הזמרת-יוצרת האמריקאית מדונה. הוא יצא לאור ב-26 במרץ 2012 על ידי חברת התקליטים האחים וורנר. האוסף מכיל את כל 11 האלבומים שהזמרת הוציאה במהלך הקריירה שלה מלבד אלבומה ה-12, *[[MDNA]]* אשר נכלל באוסף שיצא באירופה ויפן.

עטיפת האלבום כוללת קולאז' של כל העטיפות של כל 11 האלבומים. בנוסף לכך באותו תאריך האחים וורנר הפיצו גרסה נוספת לאלבום בשם, *Madonna: Original Album Series*, אשר כללה 5 דיסקים. אלבום האוסף הגיע למקום ה-70 במצעד האלבומים הבריטי, וה-52 במצעד האלבומים שבשווייץ.

## רקע
ב-6 במרץ הודיעה מדונה כי חברת התקליטים הקודמת שלה (האחים וורנר) צפויה להוציא את המארז ביחד עם אלבומה השנים-עשר, *[[MDNA]]*. בנוסף האחים וורנר הפיצו גרסה נוספת לאלבום בשם, *Madonna: Original Album Series*, שכללה רק את האלבומים: *[[True Blue]]* , ,,  ו-*[[Confessions on a Dance Floor]]*.

בנוסף לכך, נושאת הקופסה גם את הלוגו של חברות התקליטים האחרות שהייתה בהם בעבר: סייר רקורדס ומאבריק רקורדס. זוהי הפעם השלישית בה מדונה מוציאה מארז מסוג זה כאשר בשנת 1991 הוציאה את מארז התקליטורים, *The Royal Box*, אשר יצא במהדורה מוגבלת ולאחר מכן הוציאה את מארז התקליטורים, *CD Single Collection*, ב-1996 אשר הופץ ביפן בלבד וכלל את כל הסינגלים של הזמרת מאז הראשון ועד לאחרון לאותה תקופה.

## ביקורת והצלחה
האלבום קיבל ביקורות מעורבות מהמבקרים שהחמיאו לעיצוב של האלבום אך מתחו ביקורת על כך שהאלבום לא כלל שירים חדשים או רק את הלהיטים של הזמרת. האלבום דורג במצעדים של מספר מדינות ביניהם קרואטיה, הולנד ופינלנד.

ביפן הוא נכנס לעשירייה הפותחת ביחד עם אלבומה *MDNA* ובכך הפכה לאישה הראשונה בהיסטוריה ממדינה מערבית שהצליחה להגיע להישג זה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של מדונה
קטגוריה:אלבומי אוסף באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי מירווה אחמדזאי
קטגוריה:אלבומי חברת וורנר רקורדס
התנזרות ממין

[280px|ממוזער|[טבעת טוהר|טבעות טוהר (Purity rings) אותה נוהגים לענוד בארצות הברית צעירים כחלק מהצהרתם על כך שהם מחויבים להתנזרות ממין עד החתונה]]
**התנזרות ממין** או **איפוק מיני** היא הפרקטיקה של הימנעות מפעילות מינית. הסיבות לכך יכולות להיות רפואיות (לדוגמה, הרצון להימנע מלחלות במחלות מין), פסיכולוגיות, משפטיות, חברתיות, פיננסיות, פילוסופיות, מוסריות או דתיות. א-מיניות שונה מהתנזרות ממין. התנזרות ממין עד הנישואים היא דרישה שקיימת בחברות ובמדינות מסוימות בעולם, על סמך הנורמות החברתיות והחוקים שקיימים באותן החברות/מדינות.

התנזרות ממין עשויה להיות מרצון (כאשר אדם בוחר שלא לעסוק בפעילות מינית עקב סיבות מוסריות, דתיות, פילוסופיות וכו'), תוצאה לא רצונית של נסיבות חברתיות (כאשר לא ניתן למצוא בני זוג), או כתוצאה מהקפדה על החוקים המקומיים (למשל במדינות בהן פעילות מינית מחוץ לנישואין אינה חוקית, בבתי כלא, וכו').

רוב הדתות מתירות קיום יחסי מין אך ורק במסגרת הנישואים, והתנזרות ממין היא הנורמה למי שאינו נשוי. קיום יחסי מין מחוץ לנישואים נחשב לזנות או ניאוף.

בנצרות הקתולית כמרים מחויבים בהתנזרות ממין. חובה זו נקבעה במאה השביעית, וכלליה הפכו קפדניים יותר, לפחות כלפי חוץ, אחרי הקונטרה-רפורמציה.

## ראו גם
* אינסל
* אוננות
* אהבה אפלטונית

## קישורים חיצוניים

קטגוריה:מיניות
גביע המדינה בכדורגל נשים

**גביע המדינה בכדורגל נשים** הוא המפעל השני בחשיבותו בכדורגל נשים הישראלי אחרי אליפות המדינה בכדורגל נשים. הזוכה הראשונה בתואר הייתה מכבי חיפה בשנת 1999. מכבי חולון היא הקבוצה שזכתה בתואר הכי הרבה פעמים כשזכתה בו 9 פעמים, 8 מהם ברציפות.

## היסטוריה
משחקי המפעל משוחקים מאז שנת 1998 שבה לקחה ההתאחדות לכדורגל על עצמה את ניהול כדורגל הנשים בישראל. בעונה הראשונה השתתפו 12 קבוצות ליגת הנשים שהוקמה בשנה זו.
במשך שלוש עונות (2010/2011, 2011/2012, 2012/2013) קיימה ההתאחדות לכדורגל מפעל גביע נפרד לקבוצות הליגה השנייה.
 
## השיטה
משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל יכולות להשתתף כל קבוצות כדורגל נשים הרשומות בהתאחדות לכדורגל. במפעל כיום 5 סיבובים החל מהסיבוב הראשון בו מופיעות קבוצות מהליגה הלאומית בלבד, עד לגמר הגביע בו מוכרעת הזוכה. המפגשים בכל סיבוב נקבעים על ידי הגרלה בה נקבעת גם הקבוצה המארחת את המשחק, מלבד משחקי חצי הגמר והגמר הנערכים במגרש נייטרלי.

## מחזיקות הגביע ותוצאת הגמר לפי שנים

### טבלת גביעים

## קישורים חיצוניים
* 
* גביע המדינה בכדורגל נשים, באתר ההתאחדות לכדורגל בישראל
* Israel - List of Women Cup Winners, באתר RSSSF

## הערות שוליים

*
נאג'קיניז'

**נאג'קיניז**' (בהונגרית: **Nagykinizs**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית נאג'קיניז' קטנה משמעותית בשנים האחרונות, מ-390 תושבים בשנת 1990 עד 310 תושבים בשנת 2018 (ירידה של כ-20%).

בנאג'קיניז' חיו מעט יהודים.

## קישורים חיצוניים
* 

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ראשונשאפברנץ'

**ראשונשאפברנץ**' (בהונגרית: **Rásonysápberencs**) הוא כפר קטן במחוז בורשוד-אבאוי-זמפלן שבצפון־מזרח הונגריה. נכון לתחילת שנת 2021, בכפר מתגוררים 525 תושבים.

## יהודי ראשונשאפברנץ'
בראשונשאפברנץ' חיו מעט יהודים. ובמקום היו ככל הנראה קברים יהודיים

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1938
הסרטים המצוירים של מיני

**הסרטים המצוירים של מיני** (באנגלית: **Minnie's Bow-Toons**) היא סדרת הנפשה ממוחשבת אמריקאית לילדים, המשמשת כספין אוף לסדרות "מועדון החברים של מיקי מאוס" ו"מיקי מאוס: הרפתקאות מבולבלות". הסדרה נוצרה על ידי רוברטס גאנווי, והופקה על ידי Disney Television Animation, DQ Entertainment ו-Technicolor Animation Productions.  

הסדרה שודרה לראשונה בארצות הברית בערוץ דיסני ג'וניור ב-14 בנובמבר 2011. בישראל הסדרה שודרה לראשונה בדיבוב לעברית בערוץ דיסני ג'וניור ישראל בשנת 2012. לסדרה הופקו 8 עונות ו-100 פרקים באורך 2-5 דקות.  

הסדרה זכתה בשנת 2013 בפרס אמי לתוכניות טלוויזיה יומיות להישג אינדיבידואלי יוצא דופן באנימציה, כמו כן נוצרו בהשראתה כ-7 משחקי מחשב.

הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022.

## תקציר העלילה
עלילת הסדרה מתרחשת לאחר אירועי הפרק "Minnie's Bow-tique" בסדרה "מועדון החברים של מיקי מאוס", בו מיני מאוס פתחה בוטיק משל עצמה עם מגוון קשתות וסרטים, ומציגה כיצד היא מנהלת את הבוטיק יחד עם חברתה הטובה דייזי דאק והציפור המכנית קוקולואה.

בעונה השלישית הבנות פותחות סלון יופי לחיות בסמוך לבוטיק, ובעונה הרביעית הן יוצאות לטיולים ברחבי העולם, כאשר הן ביקרו בערים כמו לונדון, ונציה וטוקיו. בעונות שש ושבע, שמבוססות על הסדרה "מיקי מאוס: הרפתקאות מבולבלות" ונקראות **!Minnie’s Bow-Toons: Party Palace Pals**, הבנות פותחות עסק חדש לתכנון מסיבות. בעונה השמינית, שנקראת **Minnie’s Bow-Toons: Camp Minnie**, הבנות פותחות מחנה קיץ, בו הן עוזרות לחניכים ליהנות מהרפתקאות בחיק הטבע.

בנוסף לשלוש הדמויות הראשיות, בסדרה זו משתתפים גם קלרבל, גופי, מיקי מאוס, דונלד דאק, פלוטו והאחייניות התאומות של מיני מאוס, מילי ומלודי.

## מדבבים
הדיבוב העברי של הסדרה בוים על ידי אפרת קרצמן, והופק על ידי אסנת סדן בין השנים 2012-2014 ומעיין שניידר-משה בשנת 2016.

בנוסף דיבב בדיבוב העברי גלעד קלטר דמויות שונות בשנת 2016.

## שידור

## קישורים חיצוניים
* 

* 

קטגוריה:סדרות הנפשה אמריקאיות
קטגוריה:סדרות ספין-אוף אמריקאיות
קטגוריה:דיסני: סדרות טלוויזיה
קטגוריה:סדרות הנפשה ממוחשבת
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2011
עליית מפלס הים

320px|ממוזער|הדמיה של עליית מפלס הים ב-6 מטרים - האזורים שיוצפו כתוצאה מכך מסומנים באדום (הדמיה זו מתבססת על כך שהעלייה תהיה אחידה, אף על פי שבפועל עליית גובה פני הים לא תהיה אחידה בכל העולם)
מאז תחילת המאה ה-20 מפלס הים נמצא במגמת עלייה מתמדת. בין השנים 1900 עד 2016 עלה גובה פני הים ב-16 עד 21 ס"מ. נתונים מדויקים יותר שנאספו ממדידות של מכ"ם לוויין מראים עלייה מואצת של 7.5 ס"מ בין השנים 1993 ל-2017 - אם מגמה זו תימשך יהיה מדובר בכ-30 ס"מ עד 2093. האצה זו נובעת בעיקר מההתחממות הגלובלית שנוצרות כהשפעה מפעילות האדם, אשר מביאה להמסה של הקרחונים. מדעני האקלים מצפים ששיעור עליית מפלס הים יואץ עוד יותר במהלך המאה ה-21.

על פי צוות מחקר מאוניברסיטת אוהיו שבחן את עונתיות הקרחונים במשך 40 שנים, בשנת 2020 עבר מדף הקרחונים בגרינלנד נקודת "שיווי-משקל" בהאצת איבוד המסה של הקרחונים, ומכיוון שנסיגת קרחונים מגרינלנד היא התופעה התורמת ביותר לעליית מפלס הים, המשמעות היא שכבר לא ניתן יהיה למנוע לחלוטין עלייה של מפלס פני הים, אלא להקטין אותה או להאט אותה.

מפלס פני הים לא יעלה באופן אחיד בכל מקום על פני כדור הארץ ואף ירד במידה מסוימת באזורים שונים, למשל באזור הקוטב הצפוני.

עליית פני הים יכולה להשפיע במידה רבה על אוכלוסיות שחיות באזורי החוף ועל איים. שתי דוגמאות ידועות הן קיריבטי ופלורידה.

ההצפה של אזורים נרחבים לאורך החופים ברחבי העולם צפויה באופן וודאי אם תהיה עליה מתמשכת בטמפרטורה במשך תקופה שתימשך קרוב לאלף שנה. השפעות נוספות כתוצאה מעליית מפלס הים יהיו סיכון מוגבר לסופות צונאמי, אוכלוסיות גדולות יצטרכו להגר למיקומים בטוחים יותר, אובדן קרקעות חקלאיות, ופגיעה חמורה בערים הבנויות לאורך רצועות החופים.

## מפלס הים בישראל

בדוח AR6 של ה-IPCC שפורסם באוגוסט 2021, עליית פני הים בישראל צפויה לנוע בין 20 ל-30 ס"מ בשנים 2041-2060 (בתלות בתרחיש), ובין 40 ל-70 ס"מ בשנים 2081-2100, מעל לקו הבסיס של ממוצע גובה פני הים 1995-2014.

## לקריאה נוספת

* 


## קישורים חיצוניים

* עליית מפלס פני הים, באקו-ויקי
* 

## הערות שוליים

קטגוריה:אוקיינוגרפיה
הדיוויזיה השלישית (סוריה)

**הדיוויזיה המשוריינת השלישית** הייתה יחידה של הצבא הסורי האחראית על אבטחת ציר הגישה הצפוני לדמשק. בסיס הדיוויזיה מוקם ליד אל-קטייפה, באופן מסורתי הדיוויזיה נחשבה לאחת הדיוויזיות הנאמנות ביותר לאסד.

## מבנה
הדיוויזיה הייתה חלק מהקורפוס ה-3 של הצבא הסורי, והיא כללה את החטיבה המשוריינת ה-47, החטיבה המשוריינת ה-65, החטיבה המשוריינת ה-81 והחטיבה הממוכנת ה-21, וכן רגימנט ארטילריה.

נכון לשנת 2011 הדיוויזיה הייתה תחת פיקודו של מייג'ור גנרל נעים ג'אסם סולימאן, ואילו חטיבה 65 הייתה תחת פיקודו של בריגדיר גנרל ג'יהאד מוחמד סולטן.

## היסטוריה
### מלחמות ישראל
עם פרוץ מלחמת יום הכיפורים באוקטובר 1973, הוחזקה הדיוויזיה בעתודה. הדיוויזיה, בפיקודו של תת-אלוף מוסטפא שרבה, הייתה דיוויזיית שריון שהורכבה מטנקי T-62. ב-9 באוקטובר הוכנסה הדיוויזיה לקרב והיא לחמה בגזרה הצפונית ברמת הגולן, ובכלל זה השתתפה בקרב עמק הבכא ובניסיון לבלום את המתקפה הישראלית לעבר הגולן הסורי.

במהלך מלחמת לבנון הראשונה תפקידה העיקרי של הדיוויזיה היה אבטחת סוללות טילי הנ"מ בצפון בקעת הלבנון, אולם בשעות אחר הצהריים ב-10 ביוני היא החלה בתנועה דרומה לתגבור הכוח הסורי שבמגע עם צה"ל, אולם לא נכנסה ללבנון לפני יום שישי בבוקר. יחידות מהדיוויזיה לחמו בקרב סולטאן יעקוב, וכוח שריון של הדיוויזיה, שכלל טנקי T-72, נכנס למארב של חטיבה 409 בבוקר ה-11 ביוני, ואיבד טנקים רבים.

### ההתקוממות האסלאמית בסוריה
הדיוויזיה, תחת פיקודו של גנרל שאפיק פייאד, מילאה תפקיד מרכזי בהבסת "מרד האחים המוסלמים" בשנת 1980. במהלך העימות הדיוויזיה כולה הייתה פרוסה בחלב במרץ 1980, והציבה חיל משמר בעיר במשך שנה שלמה. פטריק סיל כתב על כך ש"טנקי הדיוויזיה היו פרוסים כמעט בכל רחוב." סיל גם כתב על תקרית בה גנרל פייאד עמד על צריח של טנק, והכריז כי "הוא מוכן להרוג אלף אנשים ביום, כדי לפטור את העיר מהשרצים של האחים המוסלמים."

הדיוויזיה גם השתתפה בטבח חמה, עם החטיבה המשוריינת ה-47 והחטיבה הממוכנת ה-21.

### ניסיון ההפיכה 1984
הדיוויזיה, תחת פייאד, גם מילאה תפקיד מרכזי בדיכוי ניסיון הפיכה ב-1984 על ידי רפעת אל-אסד. הדיוויזיה, יחד עם כוחות מיוחדים בפיקודו של עלי חיידר, יחד עם המשמר הרפובליקני, ופלוגות ההגנה בדמשק. בעוד הכוחות המיוחדים פרסו מחלקות נגד טנקים ברחובות דמשק להתעמת עם הכוחות המשוריינים של רפעת אל-אסד, והקיפו את בסיסיו עם צלפים, כוחות השריון של פייאד סיפקו גיבוי משוריין וכוח אש כדי לבודד לחלוטין את דמשק מבחוץ, כך שכוחות מחוץ לדמשק (בלבנון ובצפון) לא יכלו להיכנס לדמשק, וכ-30,000 כוחותיו של רפעת בתוך אזורי דמשק נלכדו למעשה.

### מלחמת האזרחים
ארגון זכויות האדם האשים את הדיוויזיה במעורבות בדיכוי ההפגנות בתחילת מלחמת האזרחים בסוריה. באופן ספציפי, הדיוויזיה הייתה לכאורה מעורבת בדיכוי אלים של מחאות בדואומה ודרעא באפריל 2011. הדיוויזיה הייתה לכאורה מעורבת במעצרים שרירותיים, ביזה של בתים, ירי על מפגינים לא חמושים.

הדיוויזיה לחמה במערכת הריף במחוז דמשק. ב-2024, עם נפילת סוריה הבעת'ית ושלטון אסד, פורקה הדיוויזיה.

## הערות שוליים

קטגוריה:יחידות שריון סוריות
קטגוריה:דיוויזיות סוריות
גביע המדינה בכדורגל נשים 2018/2019

**[[גביע המדינה בכדורגל נשים]]** לעונת 2018/2019 היא התחרות ה-21 מאז היווסדה. משחקי התחרות החלו ב-25 באוקטובר 2018 ומשחק הגמר נערך ב-23 במאי 2019 והסתיים בניצחון של אס"א תל אביב על מכבי כישרונות חדרה. זו הזכייה החמישית של אס"א תל אביב והפעם החמישית בה שתי הקבוצות נפגשות בגמר (אס"א תל אביב ניצחה בארבעה מהם).

בתחרות השתתפו 8 קבוצות ליגת העל (לפי התקנון האקדמיה לכדורגל בנות לא לוקחת חלק בגביע המדינה) ו-9 קבוצות מהליגה הלאומית. קבוצת בנות אילת לא השתתפה בתחרות בעונה זו. לפי תקנון התחרות בעונה זו התקיימו 5 סיבובים כשבסיבוב הראשון לקחו חלק רק קבוצות הליגה הלאומית. קבוצות ליגת העל הצטרפו החל מהסיבוב השני (שמינית הגמר).

לראשונה, בנוסף למשחק הגמר, גם משחקי חצי הגמר שודרו בערוץ הספורט בשידור ישיר.

## סיבוב ראשון
בסיבוב הראשון השתתפו 8 מקבוצות הליגה הלאומית. קבוצת מ.ס. הפועל בנות לוד עלתה באופן אוטומטי לשלב הבא.

## שמינית הגמר
אל שמינית הגמר העפילו 4 הקבוצות שניצחו בסיבוב הראשון, קבוצת ליגה לאומית אחת שעלתה באופן אוטומטי וכן 5 קבוצות מליגת העל שהצטרפו בשלב זה.

## רבע הגמר
אל רבע הגמר העפילו 5 הקבוצות שניצחו בשמינית הגמר ועוד שלוש קבוצות מליגת העל שקיבלו בהגרלה כרטיס חופשי לשלב זה.

## חצי הגמר
משחקי חצי הגמר התקיימו ב-14 במאי במתכונת של הצגה כפולה באצטדיון המושבה בפתח תקווה.

## הגמר

## ראו גם
* עונת 2018/2019 בליגת העל בכדורגל נשים
* גביע המדינה בכדורגל 2018/2019

## קישורים חיצוניים
*עונת 2018/2019 בגביע המדינה בכדורגל נשים, באתר ההתאחדות לכדורגל בישראל
* 
* 
* 
* 
* 
* 
* 

קטגוריה:2018 בישראל: כדורגל
קטגוריה:2019 בישראל: כדורגל
קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:גביע המדינה בכדורגל נשים